c1043e4bb1e839474d9abda1f80b70be
hvad er fremleje?
boligportal.dk
2021.10
hvis du vil udleje dele af eller hele den bolig, du selv lejer, er der tale om et fremleje. mange tror, at man skal eje boligen for at kunne leje den ud, men det er altså også muligt som lejer, så er det som sagt bare et fremleje. hvis du fremlejer dele af eller hele lejeboligen, vil du være *fremlejegiver*, vedkommende du fremlejer til, vil være *fremlejetager* og sidst men ikke mindst er vedkommende, som du har lejet boligen af, forsat *udlejer*.


3414c32f6e7e42b2f59a717f3400e9da
må du fremleje en lejebolig?
boligportal.dk
2021.10
ja, du har som udgangspunkt ret til at leje dele af eller hele den bolig, som du selv lejer. men der er en række regler, som du skal overholde, hvis ikke du skal risikere, at udlejer modsætter sig fremlejen. du må for det første udelukkende fremleje til beboelse, og det er derfor ulovligt at fremleje til erhverv eller lignende.

 

ifølge lejeloven har du som lejer ret til at fremleje hele din lejebolig i op til to år, hvis du har en saglig grund som eksempelvis udenlandsophold, sygdom eller midlertidig forflyttelse. ifølge lejeloven §69 har du som lejer derudover ret til at fremleje op til halvdelen af lejemålet, hvis du også selv bor der. hvis du f.eks. lejer en 4-værelses lejlighed, kan du altså fremleje op til 2 værelser. hvis dette ikke bliver overholdt, kan og bør udlejer modsætte sig fremlejeforholdet.


79273dca9cd4cf3b294a82839151f7ef
regler for fremlejekontrakt
boligportal.dk
2021.10
fremlejeforholdet bør altid aftales skriftligt, hvorfor det er en rigtig god idé at lave en fremlejekontrakt. det gælder uanset om du vil fremleje et værelse eller hele lejeboligen og om du kender vedkommende eller ej. fremlejekontrakten skal udarbejdes inden, fremlejeforholdet starter og fremlejetager er flyttet ind. derudover skal du kontakte din udlejer, inden fremlejeperioden begynder, som ifølge lejeloven også har krav på at få en kopi af fremlejekontrakten.

 

i fremlejekontrakten kan du blandt andet specificere lejeperioden og lejeboligens stand, så der ikke opstår konflikter mellem dig og fremlejetager. fremlejekontrakten kan med fordel tage udgangspunkt i den originale lejekontrakt, som du selv har skrevet har modtaget af udlejer og skrevet under på. dette bør altid laves på typeformular a9, som er den gældende standard lejekontrakt inden for beboelse.

 

i fremlejekontrakten skal du som fremlejegiver være særlig opmærksom på §1-11, som netop skal udfyldes af fremlejegiver. i §11 er det vigtigt, at du begynder fremlejeforholdet, så det står helt klart for udlejer og fremlejetager, hvorfor du ønsker at fremleje dele af eller hele lejemålet. i §1 skal du notere, at der er tale om et fremlejeforhold og i §2 skal lejeperioden fremgå. dette er afgørende for, du som lejer kan overtage lejemålet igen, når du ønsker dette. den tidsbegrænsede periode gør desuden fremlejeforholdet uopsigeligt, så du er sikret betaling for husleje i hele fremlejeperioden, medmindre andet er aftalt i §11.


f2de98f6012fdb8fb6275d5d254d1313
hvad må du tage i husleje ved fremleje?
boligportal.dk
2021.10
**ved fremleje af et eller flere værelser i lejeboligen:** her må du som fremlejegiver selv fastsætte huslejen, men den skal fastsættes efter samme principper, som din egen udlejer har sat din husleje efter. ifølge lejeloven bør det ske ud fra en samlet vurdering af boligens beliggenhed, størrelse og kvalitet, også kaldet ‘det lejedes værdi’. de fleste fastsætter huslejen ud fra kvadratmeterprisen på hele boligen, hvor værelserne bliver tildelt de respektive lejere og fællesarealer bliver fordelt ligeligt.

 

**ved fremleje af hele lejeboligen:** ved fremleje af hele lejeboligen skal huslejen være den samme, som den du selv betaler til din udlejer.

uanset om du fremlejer dele af eller hele lejeboligen, skal du i fremlejeperioden fortsat indbetale husleje til din udlejer, og lave en aftale med fremlejetager om, at han eller hun skal betale husleje til dig, så du får dækket lejeudgifterne.


ad6306aaa9504bf41f136c79561ba911
depositum og forudbetalt husleje ved fremleje
boligportal.dk
2021.10
det er altid en god idé at bede fremlejetager om depositum og forudbetalt husleje ved fremleje, da det kan skabe tryghed for dig som fremlejegiver. depositum ved fremleje må ikke overskride tre måneders husleje, og de tre måneders forudbetalt husleje skal bruges i fremlejetagers sidste tre måneder af lejeperioden eller i opsigelsesperioden, hvis der er tale om ubegrænset fremleje. det skal dog nævnes, at der kun er én måned opsigelsesvarsel ved fremleje, medmindre andet står skrevet i fremlejekontrakten.


270d98872d4943f2ac8b93ed62d641b1
skal du betale skat, hvis du fremlejer en lejebolig?
boligportal.dk
2021.10
hvis du fremlejer en lejlighed, som du selv lejer, så skal du betale skat, hvis der er indtægter i forbindelsen med fremlejen. du skal dog være opmærksom på, at de fleste udlejere ikke acceptere, at du fremlejer din lejebolig til en højere pris, end hvad de tager i husleje. desuden er der også en del udlejere, der får skrevet ind i lejekontrakten, at lejligheden ikke kan fremlejes overhovedet.

 

står du i en situation, hvor du gerne må fremleje din lejlighed, så skal du altså ikke betale skat, hvis du ikke har indtægter i forbindelse med fremlejen. så hvis fremlejer betaler det samme som dig eller mindre i husleje, så skal du ikke betale skat af dette. læs mere om **[skatteregler ved delvis udlejning her](https://www.boligportal.dk/blog/boligudlejning/skat-af-lejeindtaegt-ved-delvis-udlejning/)**.


bfb67d8777ab0fbbaeb2a55c77d7738b
skal du have en forsikring, hvis du fremlejer en lejlighed?
boligportal.dk
2021.10
har du en indboforsikrings, så vil den dække for indbrud, brand- og vandskader i den bolig, du bor i. det dækker dog ikke, hvis fremlejeren begår hærværk eller tyveri i lejligheden. hvis du fremlejer en møbleret lejlighed, og du gerne vil være dækket for skader på dine ejendele, så skal du tilkøbe en skadeforsikring til din indboforsikring. **[du kan læse mere om forsikringer her](https://www.boligportal.dk/blog/boligudgifter/hvilke-forsikringer-skal-man-have-i-sin-lejebolig/)**.


48deb58e8695058b500fd09522f179dd
kan du opsige en lejer under fremleje?
boligportal.dk
2021.10
hvis du fremlejer i en tidsbegrænset periode, og der i lejekontrakten er fastsat et tidspunkt, hvor fremlejen stopper, så er lejekontrakten som udgangspunkt uopsigelig. det er kun, hvis der er misligholdelse i lejeaftalen eller noteret en opsigelsesvarsel i lejekontrakten, at du kan opsige fremlejer under fremleje.

 

hvis fremlejen ikke er tidsbegrænset, kan du som fremlejegiver opsige fremlejer med et års varsel. der skal dog være en god grund til dette, såsom fremlejegiver selv vil bo i lejligheden, lejligheden skal nedrives eller aftaler i lejekontrakten er blevet overtrådt.

 

fremlejegiver kan altså ikke bare uden videre opsige fremlejer, hvilket også er derfor de fleste fremlejekontrakter er tidsbegrænsede.


859064eb596f9f14453ded5ac9b113d2
hvor mange personer må du fremleje til?
boligportal.dk
2021.10
hvis du fremlejer en lejebolig, må du højest fremleje halvdelen af lejemålet ud. derudover står der i lejeloven §69, at antallet af personer ikke må overstige antallet af beboelsesrum. det vil altså sige, at du ikke kan fremleje et værelse til f.eks. et kærestepar, der gerne vil flytte ind på værelset sammen. de skal have hver deres værelse for at det kan være aktuelt.

